**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETŲ ĮGYVENDINIMO**

**PRIEMONĖS NR. 01.2.1-LVPA-T-858 „COVID-19 MTEP TYRIMAI“**

**PAGRINDIMAS**

|  |  |  |
| --- | --- | --- |
| **Nr.**  | **Klausimas** | **Ministerijos pateikta informacija****(pildymo instrukcija)** |
| 1. **Priemonės aprašymas**
 |
|  | Intervencijos poreikio, jos įgyvendinimo būdo ir numatomo ilgalaikio poveikio pagrindimas, aiškiai nurodant, koks pokytis bus pasiektas | Atsižvelgiant į susiklosčiusią situaciją dėl koronaviruso (COVID-19), Lietuvos Respublikos teritorijoje Lietuvos Respublikos Vyriausybės 2020 m. kovo 14 nutarimu Nr. 207 „Dėl karantino Lietuvos Respublikos teritorijoje paskelbimo“ šalyje paskelbtas karantinas, dėl kurio iki birželio 16 d. buvo ribojama tiek viešojo, tiek privataus sektoriaus veikla. Dėl veiklos apribojimų nemaža dalis rinkos dalyvių pajuto neigiamus padarinius.Europos Komisija, siekdama įveikti ekstremalią sveikatos situaciją, sukeltą COVID-19 protrūkio, sumažinti galimą neigiamą ribojančių priemonių poveikį vidaus rinkai, 2020 m. balandžio 3 d. patvirtino Europos Komisijos komunikatą Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos pakeitimą (toliau – Komunikatas), kuriuo įtraukė galimas pagalbos priemones ir moksliniams tyrimams ir eksperimentinei plėtrai (toliau – MTEP). Todėl siekiant sudaryti palankesnes sąlygas su COVID-19 susijusiems moksliniams tyrimams ir plėtrai, būtina remti MTEP ir (arba) naujų produktų ir technologijų sertifikavimą, kas susiję su COVID-19 ir su kitais virusais, įskaitant projektus, kuriems pagal programos „Horizontas 2020“ labai mažų, mažų ir vidutinių įmonių (toliau – MVĮ) priemonę suteiktas kokybę rodantis pažangumo ženklas, susijęs su kova su COVID-19.**Moksliniai tyrimai ir plėtra, susiję su COVID-19 ir kitais virusais** – tai su COVID-19 ir su kitais virusais susiję moksliniai tyrimai, kurie apima vakcinų, vaistinių preparatų ir gydymo priemonių, medicinos priemonių, ligoninių ir medicinos reikmenų, dezinfekavimo priemonių, apsauginių drabužių ir priemonių mokslinius tyrimus, taip pat mokslinius tyrimus, susijusius su procesų inovacijomis, siekiant veiksmingos reikiamų produktų gamybos.Įgyvendinus priemonę, siekiama prisidėti prie kovos su COVID-19 ir sudaryti galimybes greičiau įveikti kilusią sveikatos bei ekonomikos krizę.  |
|  | Projektų atrankos būdo ir galimų pareiškėjų ir partnerių pasirinkimo pagrindimas | Priemonei įgyvendinti siūlomas atrankos būdas – tęstinė projektų atranka. Šis būdas leistų užtikrinti, kad projektai būtų įgyvendinami greitai ir pagal poreikį, kas leistų pasiekti greitų ir būtinų rezultatų. Taip pat atkreiptinas dėmesys, kad visas priemonės administravimo procesas vyktų paprasčiau ir greičiau, todėl būtų užtikrintas priemonės įgyvendinimas laiku, atsižvelgiant į Komunikato galiojimo terminą. Pažymėtina, kad norint šiai priemonei taikyti tęstinės projektų atrankos būdą reikalingas Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymo Nr. 1K-316, pakeitimas – Ekonomikos ir inovacijų ministerija vadovaujančiajai institucijai yra pateikusi siūlymą dėl šio pakeitimo.Geriausiai prisidedantys prie priemonės įgyvendinimo pareiškėjai bus atrenkami vadovaujantis projektų atrankos kriterijais. Siūloma, kad pareiškėjai būtų įmonės, veikiančios ne trumpiau kaip trejus metus ir kurių vidutinės metinės pajamos per pastaruosius 3 finansinius metus yra ne mažesnės kaip 145 000 Eur (įskaitant ir pareiškėjo įmonių grupės pajamas). Tokiu būdu siekiama užtikrinti pareiškėjo finansinį stabilumą ir pajėgumą, kadangi priemonė turi būti įgyvendinama greitai. Taip pat tokiu būdu bus nustatyta takoskyra su priemone „Inostartas“, pagal kurią paraiškas, susijusias su COVID-19, teikia startuoliai, veikiantys iki 36 mėnesių.Konkretūs reikalavimai pareiškėjams ir projektams bus nustatyti projektų finansavimo sąlygų apraše.Taigi bus siekiama atrinkti pareiškėjus, kurie galės efektyviausiai prisidėti prie 2014–2020 metų Europos Sąjungos struktūrinių fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“, 1.2.1 konkretaus uždavinio „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ įgyvendinimo. |
|  | Priemonei skiriamo finansavimo sumos pagrindimas | Priemonė bus finansuojama Europos regioninės plėtros fondo lėšomis, viršijant ES lėšas dėl Ateities ekonomikos DNR plano, kuriam pritarta Lietuvos Respublikos Vyriausybės 2020 m. birželio 10 d. pasitarimo protokolu Nr. 28, veiksmų ir projektų įgyvendinimo, kaip numatyta Lietuvos Respublikos Vyriausybės 2020 m. liepos 8 d. nutarime Nr. 744 „Dėl Lietuvos Respublikos Vyriausybės 2014 m. lapkričio 26 d. nutarimo Nr. 1326 „Dėl 2014–2020 m. Europos Sąjungos fondų investicijų veiksmų programos priedo patvirtinimo“ pakeitimo. Šiai priemonei Ateities ekonomikos DNR plane numatyta 30 mln. Eur.  |